જૉનીને કૈઝાદ ખંભાતા પોતાની સાથે લે છે. કૈઝાદ ખંભાતાના મનમાં અનેક પ્રકારનાં ષડ્યંત્રો ચાલી રહ્યાં છે. કૈઝાદ મુંબઈના મોટા બિલ્ડરને પોતાની ચાલમાં ફસાવીને ગૉસિપનું જર્નલિઝમ કરવા માગે છે તો બીજી તરફ મુંબઈ પર રાજ કરી રહેલા રાજકારણીઓને પણ તે પોતાના પગના તળિયે દબાવી રાખવા માગે છે અને સાથોસાથ મુંબઈના દરિયાકાંઠે થઈ રહેલા સ્મગલિંગ પર પણ પોતાનો કબજો જમાવી રાખવા માગે છે. કૈઝાદ તેની ચાલમાં સફળ રહે છે, પણ જ્યારે તે તેની ચાલમાં રોઝીને ફસાવીને આગળ વધે છે ત્યારે જૉની અપસેટ થાય છે. જૉની અને રોઝી વચ્ચે શરૂ થયેલી મિસઅન્ડરસ્ટૅન્ડિંગ વધીને મોટી ખીણ બને છે અને જૉની બધું ભૂલીને બદલાની ભાવના સાથે બધું તહસનહસ કરી નાખવા તૈયાર થઈ જાય છે.